B4-0969, 0970, 0971 και 0972/98

Ψήφισμα σχετικά με την ευρωπαϊκή απάντηση στη διεθνή οικονομική αστάθεια, με ιδιαίτερη μνεία στην περίπτωση της Λατινικής Αμερικής

Το Ευρωπαϊκό Κοινοβούλιο,

A. ανησυχώντας για τις επιπτώσεις της χρηματοοικονομικής κρίσης στη Λατινική Αμερική,

Β. εκτιμώντας ότι, ενώ η Ένωση έχει μέχρι σήμερα επικεντρώσει το ενδιαφέρον της στις εσωτερικές πτυχές του ευρώ, οι εξελίξεις στη διεθνή σκηνή, όπως η κρίση στη Λατινική Αμερική, επιβάλλεται να διαδραματίσει ενεργότερο ρόλο στο πλαίσιο της διεθνούς νομισματικής συνεργασίας,

Γ. εκτιμώντας ότι η ευρωπαϊκή αντίδραση σε αυτές τις προκλήσεις πρέπει να λαμβάνει υπόψη τις νέες ευθύνες που συνδέονται με την εμφάνιση του ευρώ,

Δ. εκτιμώντας ότι οι οικονομίες της Λατινικής Αμερικής, μετά την κρίση του εξωτερικού χρέους, υπέστησαν ριζικό μετασχηματισμό κατά τη διάρκεια της τελευταίας δεκαετίας, ακολουθώντας διαδικασίες διαρθρωτικής μεταρρύθμισης με υψηλό κοινωνικό κόστος, διαδικασίες που τους επιτρέπουν σήμερα να αντιμετωπίσουν την τρέχουσα κρίση από ευνοϊκότερη θέση και, επομένως, αξίζουν τη διεθνή εμπιστοσύνη και υποστήριξη,

Ε. έχοντας, ωστόσο, υπόψη ότι, παρά τις ανωτέρω προσπάθειες, οι οικονομίες της Λατινικής Αμερικής, υφίστανται συνεχώς και εντονότερα τις μετοδοτικές συνέπειες της παγκόσμιας χρηματοοικονομικής κρίσης, ιδίως σε ό,τι αφορά τη μειωμένη ζήτηση για τις εξαγωγές τους, τις συνεχείς κερδοσκοπικές επιθέσεις κατά των νομισμάτων τους - κυρίως στην Βραζιλία -, μεγάλες απώλειες στα Χρηματιστήρια τους και την πανικόβλητη διαρροή χρηματοπιστωτικών κεφαλαίων από τις αναδυόμενες αγορές, δεδομένου ότι οι ξένοι επενδυτές προσπάθησαν να μειώσουν τον κίνδυνο που διατρέχουν διεθνώς,

ΣΤ. εκτιμώντας ότι, κατά τα φαινόμενα, και λαμβανομένης υπόψη της έκτασης και της δυναμικότητας της κρίσης που έχει λάβει διεθνώς διαστάσεις, η διέξοδος από τη σημερινή κατάσταση δεν εξαρτάται πλέον και τόσο από τους πολιτικούς ιθύνοντες της Λατινικής Αμερικής,

Το Ευρωπαϊκό Κοινοβούλιο,

1. θεωρεί ότι τόσο η Ευρωπαϊκή Ένωση όσο και η διεθνής κοινότητα πρέπει να εξασφαλίσουν την υποστήριξη των διεθνών χρηματοοικονομικών οργάνων προς τις χώρες που αντιμετωπίζουν μείζονες δυσχέρειες, όπως είναι σήμερα η περίπτωση της Λατινικής Αμερικής[semigr ] προτρέπει, ως εκ τούτου, το Συμβούλιο και την Επιτροπή να εξασφαλίσουν την διοχέτευση διεθνούς χρηματοδοτικής βοήθειας προς την Λατινική Αμερική επαρκούς και έγκαιρης, ώστε να αποτραπεί η εμφάνιση κρίσης ρευστότητας στην περιοχή[semigr ]

2. ζητεί να σταλεί μήνυμα εμπιστοσύνης σε ό,τι αφορά τις δυνατότητες των οικονομιών της Λατινικής Αμερικής να υπερβούν την κρίση και τη σημερινή αστάθεια των αγορών τους, καθώς επίσης να δείξει η Ένωση ότι είναι διατεθειμένη να αυξήσει την υποστήριξη της σε περίπτωση ανάγκης[semigr ]

3. παροτρύνει τις χώρες που πλήττονται από την κρίση να εφαρμόσουν οικονομικές μεταρρυθμίσεις με στόχο την εγκαθίδρυση και εδραίωση ανοικτής κοινωνικής οικονομίας της αγοράς, με έγκυρο νομικό πλαίσιο και διαφάνεια των χρηματαγορών, προκειμένου να συμβάλουν στην αποκατάσταση της εμπιστοσύνης των επενδυτών[semigr ]

4. επιμένει ότι οιαδήποτε οικονομική πολιτική πρέπει να μεριμνά -στο πλαισιο της κοινωνικής οικονομίας της αγοράς- για τη βελτίωση των κοινωνικών συνθηκών υπέρ των πλέον μειονεκτουσών κατηγοριών του πληθυσμού[semigr ]

5. θεωρεί ότι, μετά τις επαχθείς πολιτικές και οικονομικές μεταρρυθμίσεις που εφάρμοσαν οι χώρες της Λατινικής Αμερικής θα ήταν διπλά άδικο να είναι σήμερα θύματα του συστήματος προς το οποίο προσαρμόσθηκαν, αφού πρώτα υπέστησαν θυσίες για αυτήν την αναπροσαρμογή τους[semigr ]

6. επαναλαμβάνει την υποστήριξή του στην παγίωση των υπό διαμόρφωση περιφερειακών συνασπισμών και ζητεί από αυτούς να ενισχύσουν τον συντονισμό των οικονομικών και νομισματικών πολιτικών τους, ως την καλύτερη εγγύηση για μια βιώσιμη ανάπτυξη[semigr ]

7. πιστεύει ότι η σημερινή κρίση καταδεικνύει την ανάγκη να επαυξηθεί η επαγρύπνηση και η διαφάνεια και να τεθούν σε εφαρμογή μια σειρά μεταρρυθμιστικών προγραμμάτων με στόχο την ενίσχυση του διεθνούς νομισματικού συστήματος, έτσι ώστε να αποθαρρύνεται η χρηματοοικονομική κερδοσκοπία[semigr ] επαναλαμβάνει την έκκλησή του για ολοκληρωτική αναμόρφωση του διεθνούς χρηματοοικονομικού οικοδομήματος[semigr ] επιμένει ειδικότερα στην ανάγκη καθιέρωσης επαρκών μηχανισμών ικανών να αποτρέπουν την μετάδοση της κρίσης στις αναδυόμενες οικονομίες και την υπονόμευση των εθνικών και των διεθνών προσπαθειών για οικονομική και κοινωνική ανάπτυξη[semigr ]

8. τάσσεται υπέρ της δημιουργίας ειδικού ταμείου, το οποίο θα συντονίζεται με το ΔΝΤ, με συνεισφορές από την Παγκόσμια Τράπεζα, την Διαμερικανική Τράπεζα Αναπτύξεως, τα κράτη μέλη και ιδιωτικά τραπεζικά ιδρύματα[semigr ]

9. εφιστά την προσοχή στη δραματική κατάσταση των λιγότερων ανεπτυγμένων χωρών (ΛΑΧ) που είναι οι πρώτες οι οποίες καταβάλλουν το τίμημα της κρίσης[semigr ]

10. ζητεί από την Επιτροπή, ανεξαρτήτως των μέτρων αυστηρώς νομισματικού χαρακτήρα που θα κριθούν αναγκαία, να καταβάλει κάθε δυνατή προσπάθεια ώστε να προταθούν σε κοινοτικό επίπεδο (προϋπολογισμός, ΕΤΕ, οικονομική, εμπορική, επιστημονική και τεχνική συνεργασία, κλπ.) πρόσθετα μέτρα που θα μπορούσαν να συμβάλουν στην απάλυνση των επιπτώσεων της κρίσης στη Λατινική Αμερική[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο,τις κυβερνήσεις των κρατών μελών και των λατινοαμερικανικών χωρών, το PARLATINO, το Διεθνές Νομισματικό Ταμείο, την Παγκόσμια Τράπεζα και στην Διαμερικανική Τράπεζα Αναπτύξεως.